Diari Oficial de la Generalitat Valenciana


Sumari del DOGV 8962, del 27-11-2020 (2020/9743)

Notificació de la sentència dictada en el procediment de modificació de mesures número 1385/2018.
-------------------------------------------------------------------------------------------------

### Dades del document

Número de DOGV
:   8962

Data del DOGV
:   27-11-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/9743


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de modificació de mesures número 1385/2018. [2020/9743]  
Vicenta María Casañ Arandiga, lletrada de l'Administració de justícia del Jutjat de Primera instància núm. 8 de València.  
En el judici família. Modificació mesures supòsit contenciós 1385/2018, s'ha dictat la resolució el text literal de la qual és el següent:  
«Dispositiva  
Estime substancialment la demanda plantejada per Lucía Ponz Gil, representada per la procuradora dels tribunals, Margarita Sanchís Mendoza, i assistida per la lletrada Inés Barbero Muñoz, contra José García Fernández, declarat en situació de rebel·lia processal, i amb l'assistència del Ministeri Fiscal, i acorde les mesures definitives següents derivades del cessament de la convivència entre les parts:  
El règim de visites en favor del progenitor no custodi haurà de dur-se a terme un cap de setmana al mes i s'alternaran els progenitors en els desplaçaments, atés que la menor viu amb sa mare a Girona. De manera que un mes siga la progenitora qui porte la filla a València per a estar amb son pare, des del divendres a les 22.00 hores o, alternativament, el dissabte a les 09.00 hores, fins al diumenge a les 17.00 hores, en què la mare tornarà amb la menor a Girona.  
El lloc de lliurament i recollida de la menor es modifica i es fixa al carrer Bautista Esteve Gimeno, núm. 10-8, de València.  
L'altre cap de setmana que li corresponga el desplaçament al progenitor, es deixa a la plena disponibilitat del pare, amb el preavís amb tres dies d'antelació a la progenitora.  
S'acorda que la menor, A., cursarà en tot cas dues activitats extraescolars a l'any, que seran consensuades pels progenitors abans de l'inici del curs escolar i que seran sufragades pels dos progenitors al 50 %, i abonaran també les despeses necessàries per a adquirir el material imprescindible perquè A. puga practicar-les.  
Es manté la quantia de la pensió alimentària. No s'estima accedir a l'actualització de la pensió d'aliments, atés que no és objecte d'aquest procediment sinó, si és el cas, execució de sentència.  
Les vacances escolars i d'estiu es distribuiran entre els progenitors a mitges. Amb l'excepció de les vacances de Pasqua, que es distribuiran entre els progenitors per anys alterns; en cas de controvèrsia en l'elecció dels progenitors, els anys imparells triarà el pare i els anys parells la mare.  
En tot allò que no s'ha modificat respecte de la sentència de data 10.05.2016, en les actuacions de guarda i custòdia núm. 545/201, roman vigent aquesta.  
Amb vista a les costes processals, atesa la declaració de rebel·lia del demandat, la matèria objecte del procediment que ens ocupa i el criteri mantingut per la Secció Desena de l'Audiència Provincial de València sobre el particular, no és procedent verificar especial imposició d'aquestes.  
Aquesta és la meua sentència, que, de conformitat amb el que es disposa en els articles 265 i 266 de la Llei orgànica del poder judicial, s'anotarà en el llibre corresponent, se n'expedirà una testimoniança a les actuacions originals i es notificarà a les parts, a les quals se'ls farà saber que, en contra, hi poden interposar en aquest jutjat un recurs d'apel·lació, dins del termini de 20 dies des que es notifique, amb la constitució prèvia d'un depòsit de 50 euros en el compte de depòsits i consignacions d'aquest jutjat en l'entitat Banco Santander, SA, (disposició addicional 15 de l'LO 1/2009).  
Ho pronuncie, mane i signe.»  
Publicació. La sentència anterior ha sigut llegida i publicada pel jutge que la va dictar, en forma legal, i en el mateix dia de la seua data.  
Atés que es desconeix el domicili o la residència actuals de la part demandada, per la resolució de 21.10.2020, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació d'aquest edicte en el tauler d'anuncis del Jutjat i en el DOGV per a portar a efecte la diligència de notificació a José García Fernández.  
  
València, 21 d'octubre de 2020.- La lletrada de l'Administració de justícia: Vicenta María Casañ Arandiga.